**ΕΙΔΟΣ:** Π.Δ.

**ΑΡΙΘΜΟΣ:** 67

**ΕΤΟΣ:** 2003

**ΦΕΚ:** Α 71 / 21.03.2003

**ΘΕΜΑ:** Τροποποίηση και συμπλήρωση του Π.Δ. 133/1998 (ΦΕΚ A 106)
*"Σχετικά με την επιστροφή πολιτιστικών αγαθών που έχουν παράνομα απομακρυνθεί από το έδαφος κράτους-μέλους σε συμμόρφωση με την οδηγία 93/7/ΕΟΚ του Συμβουλίου της 15ης Μαρτίου 1993(L74/27.3.1993), όπως αυτή τροποποιήθηκε με την οδηγία 96/100/ΕΚ του Ευρωπαϊκού Κοινοβουλίου και του Συμβουλίου της 17ης Φεβρουαρίου 1997 L. 60/1.3.1997" σε εναρμόνιση και με την Οδηγία 2001/38/Ε.Κ (Ι. 187/10.7.2001) του Ευρωπαϊκού Κοινοβουλίου και του Συμβουλίου της 5ης Ιουνίου 2001.*

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ

 ‘Εxoντας υπόψη:

1. Τις διατάξεις του άρθρου 4του Ν. 1338/1983 "Εφαρμογή του Κοινοτικού Δικαίου" (ΦΕΚ A 34), όπως αντικαταστάθηκε με την παρ. 4 του άρθρου 6του Ν. 1440/1984 (ΦEK A 70) και τροποποιήθηκε σύμφωνα με τα άρθρα 19 του Ν. 2367/1995 (ΦΕΚ Κ 261) και 22 του Ν. 2789/2000 (ΦΕΚ A 21) καθώς και τις διατάξεις του άρθρου 3 του Ν. 1338/83 όπως αντικαταστάθηκε με τις διατάξεις του άρθρου 65 του Ν. 1892/1990 (ΦEK A 101).
2. Τις διατάξεις του δεύτερου άρθρου του Ν. 2077/92 "Κύρωση της Συνθήκης για την Ευρωπαϊκή Ένωση" και των σχετικών Πρωτοκόλλων και Δηλώσεων που περιλαμβάνονται στην Τελική Πράξη (ΦEK A 136/92).
3. Τις διατάξεις του Π.Δ. 81/2002" Συγχώνευση των Υπουργείων Εθνικής Οικονομίας και Οικονομικών στο Υπουργείο Οικονομίας και Οικονομικών (ΦΕΚ B 57)
 4. Τις διατάξεις του άρθρου 29Α του Ν. 1558/85 (ΦΕΚ A 137), όπως αυτό προστέθηκε με το άρθρο 27του Ν. 2081/92 (ΦΕΚ 154) και αντικαταστάθηκε με το άρθρο 1 παρ. 2Α του Ν. 2469/1997 (ΦΕΚ Κ 38) και το γεγονός ότι από τις διατάξεις αυτού του προεδρικού διατάγματος δεν προκαλείται δαπάνησε βάρος του Κρατικού Προϋπολογισμού.
 5. Την 629/2002 Γνωμοδότηση του Συμβουλίου της Επικρατείας, μετά από πρόταση των Υπουργών Οικονομίας και Οικονομικών, Δικαιοσύνης και Πολιτισμού, αποφασίζουμε:

**Άρθρo 1**Σκοπός του παρόντος Προεδρικού Διατάγματος είναι η τροποποίηση του Π.Δ. 133/1998 (ΦEK A 106) "Σχετικά με την επιστροφή πολιτιστικών αγαθών που έχουν παράνομα απομακρυνθεί από το έδαφος κράτους μέλους σε συμμόρφωση με την οδηγία 93/7/ ΕΟΚ του Συμβουλίου της 15ης Μαρτίου 1993, όπως αυτή τροποποιήθηκε με την οδηγία 96/1ΟΟ/ΕΚ του Ευρωπαϊκού Κοινοβουλίου και του Συμβουλίου της 17ης Φεβρουαρίου 1997" και η προσαρμογή της ελληνικής νομοθεσίας προς τις διατάξεις της Οδηγίας 2001/38/Ε.Κ. του Ευρωπαϊκού Κοινοβουλίου και του Συμβουλίου της 5ης Ιουνίου 2001.

**Άρθρo** **2**1. Ο τίτλος του άρθρου 4 του Π.Δ. 133/1998 (A 106) τροποποιείται ως εξής:|
 "Αρθρο 4 (άρθρο 5 Οδηγίας 93/7/ΕΟΚ) "

2. Το άρθρο 6 του Π.Δ. 133/1998 τροποποιείται, ως εξής:
α) Ο τίτλος του άρθρου 6 τροποποιείται ως εξής: "άρθρο 6 (άρθρα 7, 8 οδηγίας 93/7/ΕΟΚ) "

β) Το δεύτερο εδάφιο της παραγράφου 2 του άρθρου 6, αντικαθίσταται ως εξής:
"Αν όμως το αγαθό αποτελεί τμήμα δημόσιας συλλογής, όπως αυτή ορίζεται στην παράγραφο 2 του άρθρου 2 του παρόντος, ,ή εκκλησιαστικό αγαθό και υπόκειται σε ειδικό σύστημα προστασίας στα κράτη μέλη σύμφωνα με το εθνικό δίκαιο, η αγωγή για επιστροφή παραγράφεται μετά από παρέλευση 75 ετών, εκτός εάν υπάρχουν διμερείς συμφωνίες μεταξύ κρατών μελών που ορίζουν προθεσμία μεγαλύτερη των 75 ετών, ή εάν πρόκειται για κράτη μέλη, όπου η αγωγή είναι απαράγραπτη ".

 γ) Στο τέλος του άρθρου 6 προστίθεται παράγραφος 4 ως εξής:
"4. Με την επιφύλαξη των προηγούμενων παραγράφων του παρόντος άρθρου, καθώς και της παραγράφου 1 του άρθρου 10 του παρόντος Προεδρικού Διατάγματος, η επιστροφή του συγκεκριμένου πολιτιστικού αγαθού διατάσσεται από το μονομελές πρωτοδικείο, εάν αποδειχθεί ότι εμπίmει στην έννοια του πολιτιστικού αγαθού του άρθρου 2 παράγραφος 1 του παρόντος και ότι απομακρύνθηκε παράνομα από το έδαφος του αιτούντος κράτους μέλους.

**Άρθρo** **3** Το άρθρο 9 του Π .Δ. 133/1998 τροποποιείται ως εξής:
α) Ο τίτλος του άρθρου 9 του Π.Δ. 133/1998 τροποποιείται ως εξής:
"Αρθρο 9 (άρθρο 12 οδηγίας 93/7/ΕΟΚ) "

β)"Η κυριότητα επί του πολιτιστικού αγαθού μετά την επιστροφή διέπεται από το δίκαιο του αιτούντος κράτους μέλους".

 **Άρθρo 4** Το άρθρο 10 του Π.Δ.133/1998, τροποποιείται ως εξής: "Άρθρo 10 (άρθρα 13, 14, 15 οδηγίας 93/7/ΕΟΚ)

 1. Οι διατάξεις του παρόντος ισχύουν για τα πολιτιστικά αγαθά που απομακρύνονται παράνομα από το έδαφος κράτους μέλους από την 1η Ιανουαρίου 1993 και μετά, καθώς και στις αιτήσεις επιστροφής πολιτιστικών αγαθών που απομακρύνθηκαν παράνομα από το έδαφος άλλων κρατών μελών πριν από την 1η Ιανουαρίου 1993.

 2. Το παρόν Προεδρικό Διάταγμα δεν θίγει την δυνατότητα άσκησης, σύμφωνα με το ελληνικό δίκαιο, αγωγών και ποινικών διώξεων εκ μέρους της Ελλάδας ή και του κυρίου κλαπέντος πολιτιστικού αγαθού".

**Άρθρo** **5** (άρθρο 1 της Οδηγίας 2001/38/Ε.Κ)
 Το άρθρο 11 του Π.Δ. 133/98, τροποποιείται στο τμήμα B του προσαρτημένου σε αυτό, παραρτήματος, ως εξής:

1. Μετά το πρώτο εδάφιο του Β τμήματος, οι λέξεις που απαρτίζουν το τίτλο:
"ΑΞΙΕΣ: 0 (μηδέν)" αντικαθίσταται από τις λέξεις: "ΑΞΙΕΣ: ανεξαρτήτως αξίας"

2. Το τελευταίο εδάφιο του τμήματος B τoυ παραρτήματος, αντικαθίσταται ως εξής:
"Για τα κράτη μέλη των οποίων το νόμισμα δεν είναι το ευρώ, οι αξίες που εκφράζονται σε ευρώ στο παράρτημα, μετατρέπονται και εκφράζονται στα εθνικά νομίσματα με βάση τη συναλλαγματική ισοτιμία της 31ης Δεκεμβρίου 2001 που δημοσιεύεται στην Επίσημη Εφημερίδα των Ευρωπαϊκών Κοινοτήτων. Η ισοτιμία στα εθνικά νομίσματα αναθεωρείται ανά διετία, με ισχύ από τη 31 η Δεκεμβρίου 2001. Ο υπολογισμός της εν λόγω ισοτιμίας βασίζεται στο μέσο όρο της καθημερινής αξίας αυτών των νομισμάτων, εκφρασμένων σε ευρώ, κατά το εικοσιτετράμηνο που λήγει την τελευταία ημέρα του μηνός Αυγούστου ο οποίος προηγείται της αναθεώρησης η οποία αρχίζει να ισχύει την 31η Δεκεμβρίου. Η εν λόγω μέθοδος υπολογισμού επανεξετάζεται από τη Συμβουλευτική Επιτροπή Πολιτιστικών Αγαθών κατόπιν προτάσεως της Επιτροπής, κατ` αρχήν δύο έτη μετά την πρώτη εφαρμογή της. Για κάθε αναθεώρηση, οι αξίες που εκφράζονται σε ευρώ και οι ισοτιμίες στα εθνικά νομίσματα δημοσιεύονται περιοδικώς στην Επίσημη Εφημερίδα των Ευρωπαϊκών Κοινοτήτων ήδη από τις πρώτες ημέρες του Νοεμβρίου ο οποίος προηγείται της ημερομηνίας από την οποία οι αναθεωρημένες τιμές τίθενται σε ισχύ".

**Άρθρo 6** Η ισχύς του παρόντος Π.Δ/τος αρχίζει από της δημοσιεύσεώς του, στην Εφημερίδα της Κυβερνήσεως.

Στον Υπουργό Πολιτισμού ανατίθεται η δημοσίευση και η εκτέλεση του παρόντος διατάγματος.

Αθήνα, 17 Μαρτίου 2003